Proiect

**GUVERNUL REPUBLICII MOLDOVA**

**H O T Ă R Î R E nr. \_\_\_\_\_\_\_\_\_\_\_\_\_**

din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Chişinău

**cu privire la aprobarea Planului de acţiuni aferent**

**executării art.46 alin.(8) din Legea nr.234 din 3 octombrie 2016 cu privire la**

**Depozitarul central unic al valorilor mobiliare**

În scopul executării prevederilor art.46 alin.(8) din Legea nr.234 din 3 octombrie 2016 cu privire la Depozitarul central unic al valorilor mobiliare (Monitorul Oficial nr. 343-346/711 din 4 octombrie 2016), Guvernul

**HOTĂRĂŞTE:**

**1.** Se aprobă Planul de acţiuni pentru executarea prevederilor art.46 alin.(8) din Legea nr.234 din 3 octombrie 2016 cu privire la Depozitarul central unic al valorilor mobiliare, conform anexei.

**2.** Finanțarea măsurilor aferente executării Planului nominalizat se va efectua din bugetul emitenților de valori mobiliare (instituțiile financiare și societățile de asigurare) și bugetul de stat, potrivit acțiunilor și instituțiilor responsabile indicate în Plan.

**3.** Ministerul Finanțelor:

- va transfera, din mijloacele prevăzute în acest scop în bugetul de stat, Comisiei Naționale a Pieței Financiare suma de 4,0 mil. lei, după încheierea contractului cu entitatea selectată pentru organizarea și desfășurarea campaniei de informare publică;

- va iniția un control privind utilizarea conformă și eficientă a mijloacelor alocate din bugetul de stat pentru desfășurarea campaniei de informare publică.

**4.** Comisia Națională a Pieței Financiare:

- va utiliza mijloacele alocate din bugetul de stat pentru realizarea măsurilor prevăzute în Plan, inclusiv și pentru inițierea acțiunilor din Activiățile I și II, cu restabilirea ulterioară a acestora din contul emitenților de valori mobiliare;

- la finele campaniei de informare publică va prezenta Ministerului Finanțelor un raport privind utilizarea mijloacelor alocate din bugetul de stat, însoțit de documente justificative;

- va restitui, după caz, în bugetul de stat soldul neutilizat de mijloace alocate.

|  |  |
| --- | --- |
| **PRIM-MINISTRU** | **Pavel FILIP** |
| **Contrasemnează:** |  |
| **Viceprim-ministru,** |  |
| **ministrul economiei şi infrastructurii** | **Octavian Calmîc** |
| **Ministrul finanțelor** | **Octavian Armașu** |

Aprobat

prin Hotărîrea Guvernului

nr. \_\_\_\_ din \_\_\_\_\_\_\_\_\_\_\_\_\_\_ 2017

**PLAN DE ACŢIUNI**

**pentru executarea prevederilor art.46 alin.(8) din Legea nr.234 din 3 octombrie 2016 cu privire la Depozitarul central unic al valorilor mobiliare**

| **Acțiuni** | **Subacțiuni** | **Termen de realizare** | **Instituții responsabile** | **Sursa de finanțare** |
| --- | --- | --- | --- | --- |
| **1** | **2** | **3** | **4** | **5** |
| **Activitatea I. Asigurarea condițiilor pentru demararea procesului** | | | | |
| 1.1 Asigurarea condițiilor pentru executarea art.46 alin.(8) din Legea nr.234/2016 | 1.1.1 angajarea/detașarea personalului necesar | Pînă la 11.12.2017 | CNPF | Bugetul emitentului |
| 1.1.2 dotarea tehnico-materială a personalului |
| **Activitatea II. Contrapunerea datelor deţinătorilor de valori mobiliare** | | | | |
| 2.1 Confruntarea datelor aferente registrelor deținătorilor de valori mobiliare din diferite resurse informaționale | 2.1.1 verificarea balanței valorilor mobiliare conform datelor deținute de CNPF | Pînă la 11.12.2017 | CNPF | Bugetul emitentului |
| 2.1.2 solicitarea de la societatea de registru a listei deținătorilor de valori mobiliare în forma stabilită de CNPF |
| 2.1.3 prelucrarea listelor eliberate de societățile de registru pentru identificarea valorilor mobiliare aflate în evidența custozilor |
| 2.1.4 solicitarea de la custozi a informaţiei pe deținătorii de valori mobiliare aflați în evidență în forma stabilită de CNPF |
| 2.1.5 contrapunerea datelor prezentate de societățile de registru și custozi cu datele deținute de CNPF |
| 2.1.6 solicitarea de la emitentul de valori mobiliare a listei acţionarilor inactivi |
| 2.1.7 verificarea datelor acționarilor inactivi cu datele din Registrul de stat al populaţiei, Registrul de stat al unităţilor de drept şi alte resurse informaţionale de stat |
| 2.1.8 întocmirea listei deținătorilor de valori mobiliare cu date actualizate, inclusiv a listei acționarilor neidentificați |
| 2.1.9 prezentarea emitentului a listei deținătorilor de valori mobiliare cu date actualizate pentru notificarea acționarilor |
| **Activitatea III. Notificarea acționarilor** | | | | |
| 3.1 Notificarea acționarilor | 3.1.1 Notificarea de către emitent a acționarilor (pentru acționari inactivi prin scrisori recomandate), în scopul confirmării de către acționari a acțiunilor deținute și a datelor de identificare | 11.12.2017-26.01.2018 | Emitentul | Bugetul emitentului |
| 3.1.2 Recepționarea și prelucrarea informației parvenite de la acționari |
| 3.1.3 întreprinderea măsurilor în scopul actualizării datelor de identificare a acționarilor | 11.12.2017-15.02.2018 |
| 3.1.4 prezentarea la CNPF a rezultatelor notificării conform formei stabilite de CNPF |
| 3.1.5 examinarea de către CNPF a rezultatelor prezentate de către emitent și întreprinderea măsurilor după caz | 02.01.2018-23.02.2018 | CNPF  Emitent |
| **Activitatea IV. Campania de informare publică** | | | | |
| 4.1 Selectarea entității specializate în organizarea și desfășurarea campaniei de informare publică | 4.1.1 Elaborarea caietului de sarcini și organizarea concursului de selectare a entității specializate în organizarea și desfășurarea campaniei de informare publică | Pînă la 01.12.2017 | CNPF | Bugetul de stat |
| 4.1.2. Evaluarea ofertelor și selectarea entității specializate în organizarea și desfășurarea campaniei de informare publică |
| 4.2 Derularea campaniei de informare publică | 4.2.1. Producerea materialelor informative (spoturi audio/video, buclete informaționale, publicații periodice etc.) | 01.12.2017-11.12.2017 | Entitatea selectată  CNPF |
| 4.2.2 Difuzarea materialelor informative prin mijloace mass-media și social-media, distribuirea pliantelor în rândul populației, plasarea anunțurilor în cadrul oficiilor poștale, autorităților publice locale, etc. | 11.12.2017-22.02.2018 |
| 4.2.3 Achiziționarea serviciilor de call-centru | Pînă la 11.12.2017 |
| 4.2.4 Organizarea, după caz, a centrelor de informare în teritoriul (raioane, orașe, sate) unde numărul deținătorilor de valori mobiliare este de cel puțin 100 persoane; | 11.12.2017-22.02.2018 |
| 4.2.5 Recepționarea apelurilor și oferirea consultațiilor deținătorilor de valori mobiliare prin intermediul call-centrului |
| 4.2.6 Prezentarea rapoartelor intermediare de progres privind derularea campaniei de informare publică, inclusiv problemele abordate de deținătorii de valori mobiliare |
| 4.3 Generalizarea datelor și aprobarea rezultatelor campaniei de informare publică | 4.3.1 Aprobarea raportului final privind campania de informare publică | 23.02.2018 | CNPF |
| **Activitatea V. Examinarea reclamațiilor și soluționarea neconcordanțelor** | | | | |
| 5.1 Soluționarea neconcordanțelor | 5.1.1 Sistematizarea problemelor abordate de către deținătorii de valori mobiliare prezentate de către emitent și entitatea care a desfășurat campania de informare publică | 11.12.2017-27.03.2018 | CNPF | Bugetul emitentului |
| 5.1.2 Întreprinderea măsurilor în scopul soluționării problemelor abordate și reclamațiilor, inclusiv  - solicitarea de documente de la deținătorul de valori mobiliare;  - verificarea încrucişată a datelor din registrele deţinătorilor de valori mobiliare cu datele deţinute de CNPF, datele deţinute de custozi şi emitenţi, datele deţinute de Agenţia Proprietăţii Publice, datele deţinute de BNM în cazul instituţiilor financiare, precum şi de alte instituţii | CNPF  Societatea de registru  Custodele  Emitentul  Deținătorul de valori mobiliare |
| 5.1.3 Soluționarea neconcordanțelor și perfectarea actelor de constatare |
| 5.1.4 Remedierea neconcordanțelor, după caz, de către deținătorilor de valori mobiliare, emitent, societatea de registru și custode |
| 5.1.5 Aprobarea rezultatelor aferente executării art.46 alin.(8) din Legea nr.234/2016, cu prezentarea listei deținătorilor de valori mobiliare pe fiecare emitent la o anumită dată în scopul transferului către Depozitarul central unic de valori mobiliare | 30.03.2018 | CNPF |